《颂古四十首 其三十三》
宋代·释守珣

发足超方，地头亲到。遇著险峻道途，杀活杖子变豹。

米仓大路平如砥，未免漆桶里著到。不搽红粉也风流，大抵还他肌骨好。

作者简介：释守珣（一○七九～一一三四），俗姓施，安吉州（今浙江吴兴）人。初与佛鉴在蒋山分座说法。出住庐陵之禾山。退藏故里，道俗迎居天圣。后徙安吉何山及天宁。称佛灯守珣禅师，为南岳下十五世，太平勤禅师法嗣。高宗绍兴四年卒，年五十六。《嘉泰普灯录》卷一六、《五灯会元》卷一九有传。今录诗四十二首。